അൽസെക് നദി

അമേരിക്കൻ ഐക്യനാടുകളിലെ അലാസ്ക സംസ്ഥാനത്തെ യൂക്കോൺ പ്രവിശ്യയിൽനിന്ന് വടക്കൻ ബ്രിട്ടീഷ് കൊളംബിയയിലേയ്ക്ക് വന്യതയിലൂടെ ഒഴുകുന്ന ഒരു നദിയാണ് അൽസെക് നദി (//ˈælˌsɛk//′Tlingit Aalseixʼ '). ഇത് ഡ്രൈ ബേയിൽവച്ച് അലാസ്ക ഉൾക്കടലിലേക്ക് പ്രവേശിക്കുന്നു.

അൽസെക് നദീതടത്തിന്റെ ഭൂരിഭാഗം പ്രദേശവും സംരക്ഷിത വനപ്രദേശങ്ങൾക്കും ദേശീയോദ്യാനങ്ങൾക്കും ഉള്ളിലായി വ്യാപിച്ചുകിടക്കുന്നു. അൽസെക് നദിയും അതിന്റെ പ്രധാന പോഷകനദിയായ താത്ഷെൻഷിനി നദിയും കനേഡിയൻ ഹെറിറ്റേജ് റിവർ സിസ്റ്റത്തിൻറെ ഭാഗവും അതുപോലെതന്നെ യുനെസ്കോയുടെ ലോക പൈതൃക സ്ഥലവുമാണ്.

2016-ൽ, കസ്കാവുൽഷ് ഹിമാനിയുടെ പിൻവാങ്ങൽ കാരണം അൽസെക് നദി സ്ലിംസ് നദിയിലേയ്ക്കുള്ള ഒഴുക്കിനെ തടഞ്ഞു. മനുഷ്യൻ മൂലമുണ്ടാകുന്ന കാലാവസ്ഥാ വ്യതിയാനമാണ് നദിയുടെ ഒഴുക്കിൽ വന്ന ഈ മാറ്റത്തിന് കാരണമെന്ന് ഗവേഷകർ പറയുന്നു. ഇതാദ്യമായാണ് ഒരു നദിയുടെ പുനഃസംഘടനയിൽ മനുഷ്യ പ്രവർത്തനങ്ങൾ മൂലമുണ്ടായ കാലാവസ്ഥാ വ്യതിയാനത്തെ ഉൾപ്പെടുത്തുന്നത്.

ഏതാനും പതിറ്റാണ്ടുകൾക്കുള്ളിൽ അൽസെക് നദി അതിന്റെ അന്തിമ ഗതി മാറ്റിയേക്കാമെന്ന് ഗവേഷണങ്ങൾ സൂചിപ്പിക്കുന്നു. അതിവേഗം പിൻവാങ്ങുന്ന ഗ്രാൻഡ് പീഠഭൂമി ഹിമാനിയാണ് നിലവിൽ അൽസെക് നദിയെയും തടാകത്തെയും അടുത്തുള്ള ഗ്രാൻഡ് പ്ലേറ്റോ തടാകത്തിൽ നിന്ന് വേർതിരിക്കുന്നത്. രണ്ട് തടാകങ്ങളും ക്രമേണ ലയിക്കുമ്പോൾ, ഗ്രാൻഡ് പീഠഭൂമി തടാകത്തിലൂടെയും പിന്നീട് ഒരു ചെറിയ കരയിലൂടെയും സമുദ്രത്തിലേക്കുള്ള കുത്തനെയുള്ള ഒഴുക്കിന് അനുകൂലമായി അൽസെക് നദി അതിന്റെ നിലവിലെ നിർഗ്ഗമനമാർഗ്ഗം ഉപേക്ഷിക്കുമെന്നും ഗ്ലേസിയർ ബേ ദേശീയോദ്യാനത്തിന്റെ പരിധിക്കുള്ളിൽ തെക്കുകിഴക്ക് ഭാഗത്തേയ്ക്ക്  (27 കിലോമീറ്റർ) നീങ്ങുമെന്നും ജിയോളജിസ്റ്റുകൾ പ്രവചിക്കുന്നു. 

 ഗതി 
ഇടത്ത്‌|ലഘുചിത്രം|200x200ബിന്ദു|അൽസെക് നദിയുടെ സ്ഥാനം
ക്ലുവെയ്ൻ ദേശീയോദ്യാനവും സംരക്ഷിതപ്രദേശവും ഉൾപ്പെടുന്ന ഡെസാദിഷ് നദിയുടെയും കസ്കാവുൽഷ് നദിയുടെയും സംഗമസ്ഥാനത്താണ് അൽസെക് നദി ആരംഭിക്കുന്നത്. തെക്കൊട്ട് തിരിഞ്ഞ് ബ്രിട്ടീഷ് കൊളംബിയയുടെ വടക്കുപടിഞ്ഞാറൻ അറ്റത്തേക്ക് ഒഴുകിയ ശേഷം ഇത് താത്ഷെൻഷിനി-അൽസെക് ഉദ്യാനത്തിനടുത്തുവച്ച് താത്ഷെന്ഷിനി നദിയുമായി ലയിക്കുന്നു. ഒടുവിൽ ഹിമാനികളാൽ പരിപോഷിപ്പിക്കപ്പെടുന്ന അൽസെക് തടാകത്തിലൂടെ കടന്നുപോയി അലാസ്കയിലെ യാകുടാറ്റിന് തെക്കുഭാഗത്തുവച്ച്, അലാസ്ക പാൻഹാൻഡിലിന്റെ വടക്കേയറ്റത്തോട് ചേർന്ന്, അലാസ്ക ഉൾക്കടലിലെ ഡ്രൈ ബേയിൽവച്ച് പസഫിക് മഹാസമുദ്രത്തിൽ പതിക്കുന്നു. നദിയുടെ വടക്കൻ ഭാഗങ്ങൾ കയാക്ക് അല്ലെങ്കിൽ റബ്ബർ റാഫ്റ്റ് വഴി ഗതാഗതയോഗ്യമാണെങ്കിലും, ടേൺബാക്ക് കാന്യോണിൽ ഏറ്റവും പരിചയസമ്പന്നരും വൈദഗ്ധ്യമുള്ളവരുമായവരൊഴികെ മറ്റുള്ളവർക്ക് ഇത് അതിവേഗം ഗതാഗതയോഗ്യമല്ലാതായിത്തീരുന്നു.

പഴയ ഭൂപടങ്ങളിൽ അൽസെക് നദിയെ കസ്കാവുൽഷ് എന്നും താത്ഷെൻഷിനി നദിയെ അൽസെക്ക് എന്നും മുദ്രകുത്തിയിട്ടുണ്ട്. ചില യൂക്കോൺ ഫസ്റ്റ് നേഷൻ മൂപ്പന്മാർ ഈ നദിയെ കസ്കാവുൽഷ് എന്നും വിളിക്കുന്നു.

ലോവൽ ഗ്ലേസിയറിന് അടുത്തായി ഒഴുകുന്ന നദിയെ, ഹിമാനി ചിലപ്പോൾ തടയുകയും അതിനു പിന്നിൽ "നിയോഗ്ലേഷ്യൽ ലേക്ക് അൽസെക്" എന്ന ഒരു വലിയ തടാകം സൃഷ്ടിക്കുകയും ചെയ്യുന്നു. 1850-ൽ അവസാനമായി അത്തരമൊരു തടസ്സം സംഭവിച്ചതോടെ, കുത്തിയൊഴുകിയ ജലപ്രവാഹം ഒരു വലിയ വെള്ളപ്പൊക്കം സൃഷ്ടിക്കുകയും, പസഫിക്കിലേക്കുള്ള വഴിയിലെ എല്ലാം കാർന്നെടുക്കുകയും ചെയ്തു.

അൽസെക് തടാകത്തിൽ നിന്നും ഹിമാനിയിൽ നിന്നുമുള്ള ധാരാളം എക്കൽ നദിയിലേക്ക് ഒഴുകിയെത്തുന്നത്, നദിയുടെ കുറഞ്ഞ താപനിലയ്ക്ക് കാരണമാകുന്നു.

അൽസെക്കും സമീപത്തുള്ള കിഴക്കൻ അൽസെക്ക് നദികളും ഒരു കാലത്ത് ബന്ധിപ്പിക്കപ്പെട്ടിരുന്നതിനാൽ പഴയ നദീതടം ഇപ്പോഴും ചില ഭൂപടങ്ങളിൽ കണ്ടെത്താനാകും.

തീരപ്രദേശത്തിന് അഭിമുഖമായുള്ള ഗ്രാൻഡ് പീഠഭൂമി ഹിമാനിയുമായി അൽസെക് ഹിമാനി ബന്ധപ്പെടുന്നു.  [വ്യക്തത ആവശ്യമാണ്] ഇതേ പൊതു പ്രദേശത്ത് ഡോയം താഴ്വാരങ്ങളും ഡോയം നദിയും ഉണ്ട്.
വലത്ത്‌|ലഘുചിത്രം|200x200ബിന്ദു|അൽസെക് നദി (അകലെ), ക്ലുവെയ്ൻ ദേശീയോദ്യാനത്തിനുള്ളിലെ സുഗ്ഡൻ ക്രീക്കുമായുള്ള ലയനത്തിന് സമീപം) 

 ചരിത്രം 
നദിയിലൂടെ ടേൺബാക്ക് കാന്യോണിലേയ്ക്ക് കയാക്കിലൂടെ ഒറ്റയ്ക്ക് യാത്ര നടത്തിയ ആദ്യത്തെ അറിയപ്പെടുന്ന സഞ്ചാരി 1971 ഓഗസ്റ്റ് 25 ന് യാത്ര നടത്തിയ വാൾട്ട് ബ്ലാക്കഡറാണ്. സ്പോർട്സ് ഇല്ലസ്ട്രേറ്റഡിനുവേണ്ടി തന്റെ യാത്രയെക്കുറിച്ച് അദ്ദേഹം എഴുതി. "ഇത് ഒരു മുഴുദിവസ യാത്രയായിരുന്നു", അദ്ദേഹം തന്റെ ജേണലിൽ എഴുതി. "മറ്റേതെങ്കിലും കയാക്കർ അല്ലെങ്കിൽ വിദഗ്ദ്ധൻ എന്റെ വാക്കുകൾ നന്നായി വായിക്കണമെന്ന് ഞാൻ ആഗ്രഹിക്കുന്നു. അൽസെക് മലയിടുക്ക് തുഴയാൻ പറ്റാത്തതാണ്!"  ഭാഗ്യംകൊണ്ടു മാത്രം ജീവൻ തിരിച്ചുകിട്ടിയ ഒരാളിൽ നിന്നുള്ള ഈ ആത്മാർത്ഥമായ മുന്നറിയിപ്പ് ഉണ്ടായിരുന്നിട്ടുകൂടി, വിദഗ്ധ കയാക്കർമാരുടെ സംഘങ്ങൾ അതിനുശേഷം ടേൺബാക്ക് കാന്യോൺ വിജയകരമായി കീഴടക്കി.  അൽസെക്ക് നദിയെ അഭിമുഖീകരിക്കുന്ന ഒരു പ്രമുഖ പർവതത്തിന് അദ്ദേഹത്തിന്റെ ബഹുമാനാർത്ഥം ബ്ലാക്കഡാർ പർവ്വതം എന്ന് പേരിട്ടു.

ക്ലുവെയ്ൻ ദേശീയോദ്യാനത്തിനുള്ളിലെ നദിയുടെ ഭാഗം കനേഡിയൻ പൈതൃക നദിയായി നാമനിർദ്ദേശം ചെയ്യപ്പെട്ടിട്ടുണ്ട്.

1958 ൽ ലിതുയ ഉൾക്കടലിന് സമീപം 7.7 തീവ്രത രേഖപ്പെടുത്തിയ ഒരു ഭൂകമ്പം പ്രദേശത്തിന്റെ ഭൂപ്രകൃതിയെ ഗണ്യമായി മാറ്റി മറിച്ചു. ഭൂകമ്പത്തിന്റ ഫലമായി  ഡോയം നദിയും കിഴക്കൻ അൽസെക് നദിയും ഒന്നിച്ചുചേർന്നു.

2016-ൽ, സ്ലിംസ് നദിയുടെ പ്രവാഹം പിടിച്ചെടുത്ത ശേഷം, അൽസെക് നദിയുടെ ഒഴുക്ക് നാടകീയമായി വർദ്ധിച്ചിട്ടുണ്ട്.

 മത്സ്യബന്ധനം 
അൽസെക്, ഈസ്റ്റ് അൽസെക്ക് നദികൾ യാകുതാറ്റ് ഏരിയ ലിമിറ്റഡ് എൻട്രി സെറ്റ് ഗിൽനെറ്റ് മത്സ്യബന്ധനത്തിന്റെ ഭാഗമാണ്. രണ്ട് നദികളും കിംഗ്, സിൽവർ, സോക്കി മത്സ്യയിനങ്ങളെ വാണിജ്യപരമായി ഉൽപാദിപ്പിക്കുന്നു. ചും, പിങ്ക് സാൽമൺ എന്നിവയും ഇവിടെനിന്ന് പിടിക്കാൻ കഴിയുമെങ്കിലും,  അവയുടെ മൂല്യം അല്ലെങ്കിലും ഗുണനിലവാരത്തിന്റെ അഭാവം  കാരണം സാധാരണയായി അവ ഇവിടെ പിടിക്കുന്നില്ല. ഈ രണ്ട് നദികളും കുറഞ്ഞ അളവിൽ മത്സ്യബന്ധനം നടത്തുന്ന നദികളായി വിശേഷിപ്പിക്കുമ്പോൾ അൽസെക് നദി  കുറഞ്ഞ താപനില കാരണം ഉയർന്ന നിലവാരമുള്ള സാൽമൺ ഉത്പാദിപ്പിക്കുന്നു. അൽസെക്കിന്റെ ഉയർന്ന ചെളി ഉള്ളടക്കം സൂര്യനെ മത്സ്യത്തിന് കേടുപാടുകൾ വരുത്താതിരിക്കാനും സഹായിക്കുന്നു.

ഈ പ്രദേശം ഉപജീവനത്തിനും കായിക മത്സ്യബന്ധനത്തിനും അതുപോലെ തന്നെ ഒന്നിലധികം കാഴ്ചകൾ കാണാനും വേട്ടയാടാനും മൃഗങ്ങളെ നിരീക്ഷിക്കാനുള്ള ലോഡ്ജുകൾക്കും അനുയോജ്യമാണ്.

 ഇതും കാണുക 

 അലാസ്കയിലെ നദികളുടെ പട്ടിക
 യൂക്കോണിലെ നദികളുടെ പട്ടിക
 ബ്രിട്ടീഷ് കൊളംബിയയിലെ നദികളുടെ പട്ടിക
 തീരപ്രദേശമനുസരിച്ച് അമേരിക്കയിലെ നദികളുടെ പട്ടിക

 പരാമർശങ്ങൾ 

 കൂടുതൽ വായിക്കുക 

 ബാഹ്യ ലിങ്കുകൾ 

വർഗ്ഗം:അലാസ്കയിലെ നദികൾ
വർഗ്ഗം:Coordinates on Wikidata